
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E 
privind  îndreptarea erorii materiale strecurată în H.C.L. nr. 97/07.03.2018 privind aprobarea majorării capitalului social al  S.C. CUP SALUBRITATE S.A. Focşani 
               Consiliul Local al Municipiului Focşani, judeţul Vrancea, întrunit în şedinţă ordinară, 

- analizând proiectul de hotărâre iniţiat de Primarul Municipiului Focşani privind îndreptarea erorii materiale strecurată în H.C.L. nr.97/07.03.2018 privind aprobarea majorării capitalului social al S.C. CUP SALUBRITATE S.A.  Focşani şi raportul comun întocmit de Direcţia economică și Direcția managementul proiectelor și investițiilor, înregistrat la nr. 25252/23.03.2018;       
- văzând avizul favorabil al Comisiei pentru buget şi administraţie publică;
- în conformitate cu prevederile art. 113 lit „f’’ din Legea nr.31/1990 privind societăţile comerciale, republicată în 2004, cu modificările şi completările ulterioare;
 -în baza art. 36 alin. (1) si (2) lit. “a”, alin. (3) lit.”c” şi în temeiul art. 45 alin  (2) lit.”a” din Legea nr. 215/2001 privind administraţia publică locală, republicată în anul 2007, cu modificările şi completările ulterioare;

HOTĂRĂŞTE:

         Art.1 Se aprobă îndreptarea erorii materiale strecurată în H.C.L. nr.97/07.03.2018 privind aprobarea majorării capitalului social al S.C. CUP SALUBRITATE S.A.  Focşani, în sensul că sintagma prevăzută la art. 1 alin. (2) pct. 6.1.3 se va citi ”Capitalul social  subscris al SC CUP SALUBRITATE S.A., se constituie prin aportul acționarilor, cu participare profit și pierdere de 99,99% a Municipiului Focșani și participare profit și pierdere de 0,01% a Comunei Golești”. 

      Art.2  Prezenta hotărâre va fi comunicată de către Serviciul administraţie publică locală, agricultură, compartimentelor, serviciilor, S.C. CUP SALUBRITATE S.A.  Focşani şi Primarului Municipiului Focşani, conform legii, care va asigura executarea acesteia prin Direcţia economică și Direcția managementul proiectelor și investițiilor.
         PREŞEDINTE DE ŞEDINŢĂ,

             Mersoiu Ionuț
       CONTRASEMNEAZĂ:
                                                           Secretarul Municipiului Focşani 
                                                                    Eduard Marian Corhană
Municipiul Focşani, 29 martie 2018

